# Deinonychus

### Z Wikipédie

Deinonychus
Umelecká rekonštruckia deinonycha. Perie nie je v prípade tohto rodu doložené, avšak veľmi pravdepodobné.
Živočíchy

Doména | Eukaryoty
Ríša (regnum) | Živočíchy Animalia
Vývojový stupeň | Epitelovce Eumetazoa
Skupina | Dvojstranovce Bilateralia
Vývojová vetva | Druhoústovce Dueterostomia
Kmeň (phylum) | Chordáty Chordata
Podkmeň (subphylum) | Stavovce Vertebrata

Nadtrieda (superclassis) | Čeľustnatce Gnathostomata
Stupeň | Štvornožce Tetrapoda
Trieda (classis) | Plazy Reptilia
Podtrieda (subclassis) | Diapsida
Infratrieda (infraclassis) | Archosauria
Divisio | Avemetararsalia
Subdivisio | Ornithodira
Nadrad (superordo) | Dinosaury Dinosauria
Rad (ordo) | Saurischia
Podrad (subordo) | Theropoda
- | Tetanurae
Infrarad (infraordo) | Coelurosauria
- | Maniraptora
Nadčeľaď (superfamilia) | Deinonychosauria
Čeľaď (familia) | Dromaeosauridae
Rod (genus) | Deinonychus

Vedecký názov
Deinonychus antirrhopus Ostrom, 1969
Vedecká klasifikácia prevažne podľa tohto článku

Deinonychus bol 3 až 4 m. dlhý, štíhly vtákovitý dravec, zástupca skupiny Maniraptora (konkrétne Dromaeosauridae). Tento dinosaurus je dobre známy z viacerých pomerne kompletných kostier. Jeho podobnosť s prvotným vtákom rodu Archaeopteryx, ktorá viedla krátko po jeho objave, začiatkom sedemdesiatych rokov minulého storočia, k znovu oživeniu myšlienky, že vtáky vznikli z dinosaurov, ktorú dnes podporujú všetci významní paleontológovia. Deinonychus žil pred približne 110 miliónmi rokov. Nájdený bol v USA.

## [úprava] Znaky

Kostra jedinca z rodu Deinonychus.

Deinonychus disponoval pomerne vysokou hlavou s na dinosaura veľkým mozgom. Jeho predné končatiny boli dlhé a vybavené troma prstami s nebezpečnými pazúrmi. Ešte nebezpečnejšie boli zadné končatiny, na druhom prste každej z nich vybavené veľkým otáčavým zahnutým pazúrom, ktorý dokázal , podľa štruktúry prsta súdiac, vyslovene zaťať do tela svojej koristi. Dlhý chvost bol v podstate meravý a slúžil na udržovanie rovnováhy počas rýchlej zmeny smeru behu, prípadne keď sa deinonychus držal na chrbte svojej obete. Hoci prakticky celý chvost bol nehybný, jeho koreň bol ohybnejší, najmä čo sa týka pohybov smerom hore. Keď bol smerom hore najviac ohnutý, s chrbtom zvieral takmer pravý uhol. Zadné končatiny deinonycha boli síce mocné, schopné rozpárať veľkým dinosaurom bruchá, no boli zároveň dosť krátke, vhodné iba na kratší šprint. Podobne ako iní členovia skupiny Maniraptora (napr. Microraptor), aj Deinonychus bol zrejme operený, pričom najdlhšie perie mal na ramenách a konci chvosta.

## [úprava] Lov

Mnohé skameneliny svedčia, že obľúbenou potravou tohto pomerne hojného predátora boli jedince skoro dvaapolkrát dlhšieho a tridsaťkrát ťažšieho rodu Tenontosaurus. Jeden nález svedčí dokonca o skupinovom útoku (čo je v podstate logické pri takej veľkej koristi), ktorý sa však neskončil len smrťou tenontosaura, ale o život prišlo aj pár útočníkov. Deinonychy teda zrejme poľovali na veľkú korisť vo svorkách, kým malé obete zabíjali osamote v rámci svorky.

## [úprava] Pozri aj

- Archaeopteryx
- Microraptor

Zdroj: "http://sk.wikipedia.org../../../d/e/i/Deinonychus.html"

Kategória: Dromaeosauridae

##### Views

- Článok
- Diskusia
- Aktuálna verzia

##### Hľadaj

##### Iné jazyky

- Dansk
- Deutsch
- English
- Español
- Suomi
- Français
- עברית
- Italiano
- 日本語
- Nederlands
- Polski
- Português
- Simple English
- Svenska
- Tiếng Việt